CELEX: 62021CN0317
Language: el
Date: 2021-05-21 00:00:00
Title: Υπόθεση C-317/21: Αίτηση προδικαστικής αποφάσεως την οποία υπέβαλε το tribunal d’arrondissement (Λουξεμβούργο) στις 21 Μαΐου 2021 — G-Finance SARL, DV κατά Luxembourg Business Registers

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/25
            
         
      Αίτηση προδικαστικής αποφάσεως την οποία υπέβαλε το tribunal d’arrondissement (Λουξεμβούργο) στις 21 Μαΐου 2021 — G-Finance SARL, DV κατά Luxembourg Business Registers
      (Υπόθεση C-317/21)
      (2021/C 297/29)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal d’arrondissement
      
         Διάδικοι στην υπόθεση της κύριας δίκης
      
      
         Προσφεύγουσες: G-Finance SARL, DV
      
         Καθής: Luxembourg Business Registers
      
         Προδικαστικό ερώτημα
      
      Είναι ανίσχυρες οι διατάξεις της οδηγίας (ΕΕ) 2018/843 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την τροποποίηση της οδηγίας (ΕΕ) 2015/849 σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, και για την τροποποίηση των οδηγιών 2009/138/ΕΚ και 2013/36/ΕΕ (1), ιδίως δε το άρθρο 1, παράγραφος 15, στοιχείο γ', το οποίο τροποποιεί το άρθρο 30, παράγραφος 5, της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή τη χρηματοδότηση της τρομοκρατίας, όπως τροποποιήθηκε με την ανωτέρω οδηγία (ΕΕ) 2018/843, καθόσον παρέχουν δικαίωμα πρόσβασης στις πληροφορίες που αφορούν τους πραγματικούς δικαιούχους των εταιριών και άλλων νομικών οντοτήτων «σε οποιοδήποτε μέλος του ευρύτερου κοινού»,
      για τον λόγο ότι:
      
                  α)
               
               
                  παραβιάζουν την αρχή της αναλογικότητας, όπως κατοχυρώνεται, μεταξύ άλλων, στο άρθρο 5, παράγραφος 4, ΣΕΕ, και/ή
               
            
                  β)
               
               
                  αντιβαίνουν στο άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης (επιχειρηματική ελευθερία) και/ή
               
            
                  γ)
               
               
                  αντιβαίνουν στα άρθρα 20 (ισότητα έναντι του νόμου) και 21 (απαγόρευση των διακρίσεων) του Χάρτη των Θεμελιωδών Δικαιωμάτων της Ευρωπαϊκής Ένωσης και/ή
               
            
                  δ)
               
               
                  παραβιάζουν τη γενική αρχή του δικαίου της Ευρωπαϊκής Ένωσης περί προστασίας του επιχειρηματικού απορρήτου;
               
            
         (1)  ΕΕ 2018, L 156, σ. 43.